wannaphong/clean_thaiwikipedia huggingface dataset:
# คณะกรรมการนโยบายรัฐวิสาหกิจ
คณะกรรมการนโยบายรัฐวิสาหกิจ (ชื่อย่อ: คนร.) เป็นคณะกรรมการที่จัดตั้งขึ้นเพื่อให้การกำกับดูแลและติดตามผลการดำเนินงานของรัฐวิสาหกิจทั้งระบบเป็นไปอย่างมีประสิทธิภาพ มีความเป็นเอกภาพ สามารถแก้ไขปัญหาต่าง ๆ ได้ รวมถึงส่งเสริมและสนับสนุนให้ภาคเอกชนเข้าร่วมลงทุนในกิจการของรัฐ โดยคำนึงถึงประโยชน์สูงสุดของรัฐและประชาชนเป็นสำคัญ และกำหนดนโยบายและอำนาจหน้าที่ให้แก่สำนักงานคณะกรรมการนโยบายรัฐวิสาหกิจ กระทรวงการคลัง

 ประวัติ 

 คณะกรรมการติดตามการดำเนินงานตามนโยบายการบริหารงานรัฐวิสาหกิจ 

 คณะกรรมการกํากับนโยบายด้านรัฐวิสาหกิจ 

 คณะกรรมการนโยบายและกำกับดูแลรัฐวิสาหกิจ 
ต่อมาเมื่อวันที่ 26 มิถุนายน พ.ศ. 2557 คณะรักษาความสงบแห่งชาติได้ออกคำสั่งฉบับที่ 75/2557 แต่งตั้งคณะกรรมการชุดใหม่ขึ้นมาแทนคณะกรรมการกํากับนโยบายด้านรัฐวิสาหกิจ ในชื่อ คณะกรรมการนโยบายและกำกับดูแลรัฐวิสาหกิจ

 คณะกรรมการนโยบายรัฐวิสาหกิจ 
ต่อมา ในระเบียบสำนักนายกรัฐมนตรีว่าด้วยการกำหนดนโยบายและกำกับดูแลรัฐวิสาหกิจ พ.ศ. 2557 ได้กำหนดให้แต่งตั้ง คณะกรรมการนโยบายรัฐวิสาหกิจ ขึ้นมาแทนคณะกรรมการนโยบายและกำกับดูแลรัฐวิสาหกิจ

ตามมาตรา 5 (1) และมาตรา 6 แห่งพระราชบัญญัติการพัฒนาการกำกับดูแลและบริหารรัฐวิสาหกิจ พ.ศ. 2562 ทั้งนี้ มาตรา 41 ได้ให้คณะกรรมการนโยบายรัฐวิสาหกิจชุดเดิมปฏิบัติหน้าที่ไปอีก 180 วัน เพื่อดำเนินการสรรหาและแต่งตั้งกรรมการผู้ทรงคุณวุฒิ มาปฏิบัติหน้าที่คณะกรรมการนโยบายรัฐวิสาหกิจตามพระราชบัญญัติต่อไปพระราชบัญญัติการพัฒนาการกำกับดูแลและบริหารรัฐวิสาหกิจ พ.ศ. ๒๕๖๒ ราชกิจจานุเบกษา เล่ม 136 ตอนที่ 67 ก หน้า 79-95 22 พฤษภาคม พ.ศ. 2562

 คณะกรรมการ 
+รายชื่อคณะกรรมการลำดับชื่อตำแหน่งปัจจุบันตำแหน่งใน คนร.อ้างอิง1เศรษฐา ทวีสินนายกรัฐมนตรี และรัฐมนตรีว่าการกระทรวงการคลังประธานกรรมการ2ปานปรีย์ พหิทธานุกรรองนายกรัฐมนตรี และรัฐมนตรีว่าการกระทรวงการต่างประเทศรองประธานกรรมการ3กฤษฎา จีนะวิจารณะรัฐมนตรีช่วยว่าการกระทรวงการคลังกรรมการโดยตำแหน่ง4สุริยะ จึงรุ่งเรืองกิจรัฐมนตรีว่าการกระทรวงคมนาคมประกาศสำนักนายกรัฐมนตรี เรื่อง แต่งตั้งกรรมการในคณะกรรมการนโยบายรัฐวิสาหกิจ5ประเสริฐ จันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม6ลวรณ แสงสนิทปลัดกระทรวงการคลัง7ปกรณ์ นิลประพันธ์เลขาธิการคณะกรรมการกฤษฎีกา8ดนุชา พิชยนันท์เลขาธิการสภาพัฒนาการเศรษฐกิจและสังคมแห่งชาติ9เดชาภิวัฒน์ ณ สงขลาผู้อำนวยการสำนักงบประมาณ10กานต์ ตระกูลฮุน rowspan="5"  กรรมการผู้ทรงคุณวุฒิ 11ศุภจี สุธรรมพันธุ์12พิชิต อัคราทิตย์ประกาศสำนักนายกรัฐมนตรี เรื่อง แต่งตั้งกรรมการผู้ทรงคุณวุฒิในคณะกรรมการนโยบายรัฐวิสาหกิจ13ประสัณห์ เชื้อพานิช14เทวินทร์ วงศ์วานิช
# การรุกวิสตูลา–โอเดอร์
การรุกวิสตูลา-โอเดอร์ เป็นการรุกที่ประสบความสำเร็จของกองทัพแดงใน แนวรบด้านตะวันออก และสงครามโลกครั้งที่สองในยุโรปในเดือนมกราคมปี 1945 โดยที่กองทัพแดงสามารถปลดปล่อยกรากุฟ, กรุงวอร์ซอ และ พอซนาน 

กองทัพแดงได้สร้างความแข็งแกร่งให้กับหัวสะพานสำคัญหลายแห่งโดยมีจอมพล เกออร์กี จูคอฟ และจอมพล อีวาน โคเนฟ เป็นผู้บัญชาการ ตรงกันข้ามกับ กลุ่มกองทัพเยอรมันเอที่นำโดยพลเอก โจเซฟ ฮาร์เบ (ในไม่ช้าก็ถูกแทนที่ด้วยพลเอกแฟร์ดีนันท์ เชอร์เนอร์) ซึ่งมีจำนวนมากกว่า 5: 1 ภายในไม่กี่วัน ผู้บัญชาการเยอรมันได้สั่งอพยพค่ายกักกัน และส่งผู้ต้องขังไปทางตะวันตก โดยที่ชาวเยอรมันเริ่มหนีเช่นกัน ในเวลาน้อยกว่าสองสัปดาห์ กองทัพแดงรุกได้ถึง 300 ไมล์ (483 กม.) จากวิสตูลาไปยังโอเดอร์ เพียง 43 ไมล์ (69 กม.) จะถึงกรุงเบอร์ลินที่ไม่ได้รับการป้องกัน แต่จูคอฟสั่งให้หยุดการโจมตีเนื่องจากการต่อต้านโดยเยอรมันอย่างต่อเนื่องในทางด้านเหนือ (พอเมอเรเนีย) และการรุกหน้าสู่กรุงเบอร์ลินจะต้องล่าช้าออกไปจนถึงเดือนเมษายน
# คาโนนิคัล (บริษัท)
คาโนนิคัล UK registered trademark #EU004059218 "CANONICAL", filed 29 September 2004. เป็นบริษัทที่ทำงานเกี่ยวกับซอฟต์แวร์คอมพิวเตอร์ มีสำนักงานอยู่ที่กรุงลอนดอน ประเทศอังกฤษ ก่อตั้งโดย มาร์ก ชัทเทิลเวิร์ธ เพื่อให้การสนับสนุนและจำหน่ายบริการต่าง ๆ สำหรับอูบุนตูและโครงการที่เกี่ยวข้อง นอกจากนี้ ยังมีสำนักงานในประเทศอื่น ๆ อีกมากกว่า 30 ประเทศ

โครงการ

ซอฟต์แวร์โอเพนซอร์ส
# วัดราษฎร์ศรัทธาธรรม
วัดราษฎร์ศรัทธาธรรม อาจหมายถึง
 วัดราษฎร์ศรัทธาธรรม แขวงคันนายาว กรุงเทพมหานคร
 วัดราษฎร์ศรัทธาธรรม แขวงบางจาก กรุงเทพมหานคร
 วัดราษฎร์ศรัทธาธรรม ตำบลธำมรงค์ อำเภอเมืองกำแพงเพชร จังหวัดกำแพงเพชร
 วัดราษฎร์ศรัทธาธรรม ตำบลภูผาม่าน อำเภอภูผาม่าน จังหวัดขอนแก่น
 วัดราษฎร์ศรัทธาธรรม ตำบลบางกระเจ็ด อำเภอบางคล้า จังหวัดฉะเชิงเทรา
 วัดราษฎร์ศรัทธาธรรม ตำบลคลองขุด อำเภอบ้านโพธิ์ จังหวัดฉะเชิงเทรา
 วัดราษฎร์ศรัทธาธรรม ตำบลชุมพล อำเภอองครักษ์ จังหวัดนครนายก
 วัดราษฎร์ศรัทธาธรรม ตำบลหนองกระเจา อำเภอชุมแสง จังหวัดนครสวรรค์
 วัดราษฎร์ศรัทธาธรรม ตำบลวังท่าช้าง อำเภอกบินทร์บุรี จังหวัดปราจีนบุรี
 วัดราษฎร์ศรัทธาธรรม ตำบลไม้ตรา อำเภอบางไทร จังหวัดพระนครศรีอยุธยา
 วัดราษฎร์ศรัทธาธรรม ตำบลบ้านไร่ อำเภอบางกระทุ่ม จังหวัดพิษณุโลก
 วัดราษฎร์ศรัทธาธรรม ตำบลลาดแค อำเภอชนแดน จังหวัดเพชรบูรณ์
 วัดราษฎร์ศรัทธาธรรม ตำบลประดู่งาม อำเภอศรีเทพ จังหวัดเพชรบูรณ์
 วัดราษฎร์ศรัทธาธรรม ตำบลท่าอิบุญ อำเภอหล่มสัก จังหวัดเพชรบูรณ์
 วัดราษฎร์ศรัทธาธรรม ตำบลมะกอกหวาน อำเภอชัยบาดาล จังหวัดลพบุรี
 วัดราษฎร์ศรัทธาธรรม ตำบลพระพุทธบาท อำเภอพระพุทธบาท จังหวัดสระบุรี
 วัดราษฎร์ศรัทธาธรรม ตำบลไผ่ต่ำ อำเภอหนองแค จังหวัดสระบุรี
 วัดราษฎร์ศรัทธาธรรม ตำบลศาลาขาว อำเภอเมืองสุพรรณบุรี จังหวัดสุพรรณบุรี
 วัดราษฎร์ศรัทธาธรรม ตำบลปากแคว อำเภอเมือง จังหวัดสุโขทัย
 วัดราษฎร์ศรัทธาธรรม ตำบลหนองอ้อ อำเภอศรีสัชนาลัย จังหวัดสุโขทัย
 วัดราษฎร์ศรัทธาธรรม อำเภอศรีนคร จังหวัดสุโขทัย
# โทโคฟีรอล
โทโคฟีรอล (ย่อ TCP) เป็นกลุ่มสารประกอบอินทรีย์ โดยเฉพาะอย่างยิ่งสารฟีนอลหมู่เมทิล หลายชนิดเกี่ยวข้องกับวิตามินอี

แอลฟา-โทโคฟีรอล (α-tocopherol) พบมากในอาหารยุโรป โดยเฉพาะในน้ำมันมะกอกและน้ำมันดอกทานตะวัน ในขณะที่แกมมา-โทโคฟีรอล (γ-tocopherol) พบมากในอาหารอเมริกัน โดยเฉพาะในน้ำมันถั่วเหลืองและน้ำมันข้าวโพด

 รูปแบบ 
วิตามินอีมีโครงสร้าง 8 แบบ แยกเป็นโทโคฟีรอล 4 แบบและโทโคไทรเอนอล 4 แบบ ทั้งหมดมีวงแหวนโครเมนกับหมู่ไฮดรอกซิลที่ให้ไฮโดรเจนเพื่อลดอนุมูลอิสระ และมีโซ่ข้างแบบไฮโดรโฟบิกที่สามารถผ่านเยื่อหุ้มเซลล์ได้ ทั้งโทโคฟีรอลและโทโคไทรเอนอลมีรูปแบบแอลฟา (α), บีตา (β), แกมมา (γ) และเดลตา (δ) ซึ่งจำแนกได้จากจำนวนและตำแหน่งของหมู่เมทิลบนวงแหวนโครเมน

 รูปแบบ  โครงสร้าง แอลฟา-โทโคฟีรอล  300px บีตา-โทโคฟีรอล   300px แกมมา-โทโคฟีรอล  300px เดลตา-โทโคฟีรอล     300px

เมื่อใช้เป็นวัตถุเจือปนอาหาร โทโคฟีรอลจะมีเลขอีคือ E306 แอลฟา-โทโคฟีรอลคือ E307 แกมมา-โทโคฟีรอลคือ E308 และเดลตา-โทโคฟีรอลคือ E309 ทั้งหมดได้รับการอนุญาตให้ใช้เป็นสารต้านอนุมูลอิสระในสหรัฐอเมริกาUS Food and Drug Administration:  สหภาพยุโรปUK Food Standards Agency:  ออสเตรเลียและนิวซีแลนด์Australia New Zealand Food Standards Code

 ประวัติ 
จากการทดลองให้สารอาหารกับหนู เฮอร์เบิร์ต แมคลีน อีแวนส์สรุปในปี ค.ศ. 1922 ว่าหากหนูไม่ได้รับสารอาหารจากจมูกข้าวสาลี หนูจะไม่มีการปฏิสนธิ เขาจึงสกัดสารดังกล่าวแล้วระบุสูตรเคมี C29H50O2 และตั้งชื่อสารชนิดนี้ว่า "โทโคฟีรอล" ซึ่งมาจากภาษากรีก τόκος (tókos แปลว่า กำเนิด) และ φέρειν (phérein แปลว่า นำพา) และต่อท้ายด้วย -ol เพื่อระบุว่าเป็นสารกลุ่มแอลกอฮอล์ โครงสร้างถูกระบุในภายหลังในปี ค.ศ. 1938

 แหล่งที่พบ 
ในสารอาหาร 100 กรัม จะมีวิตามินอี:J. Bauernfeind in: L. J. Machlin (ed.): Vitamin E – A Comprehensive Treatise, Marcel Dekker, New York 1980, p. 99

 น้ำมันจมูกข้าวสาลี (215.4 มิลลิกรัม)
 น้ำมันดอกทานตะวัน (55.8 มิลลิกรัม)
 น้ำมันอัลมอนด์ (39.2 มิลลิกรัม)
 เมล็ดทานตะวัน (35.17 มิลลิกรัม)
 อัลมอนด์ (26.2 มิลลิกรัม)
 เฮเซลนัต (26.0 มิลลิกรัม)
 น้ำมันวอลนัต (20.0 มิลลิกรัม)
 น้ำมันถั่วลิสง (17.2 มิลลิกรัม)
 น้ำมันมะกอก (12.0 มิลลิกรัม)
 น้ำมันเมล็ดฝิ่น (11.4 มิลลิกรัม)
 ถั่วลิสง (9.0 มิลลิกรัม)
 รำข้าว (2.4 มิลลิกรัม)
 ข้าวโพด (2.0 มิลลิกรัม)
 เมล็ดฝิ่น (1.8 มิลลิกรัม)
 หน่อไม้ฝรั่ง (1.5 มิลลิกรัม)
 ข้าวโอ๊ต (1.5 มิลลิกรัม)
 เกาลัด (1.2 มิลลิกรัม)
 มะพร้าว (1.0 มิลลิกรัม)
 มะเขือเทศ (0.9 มิลลิกรัม)
 วอลนัต (0.7 มิลลิกรัม)
 แครอต (0.6 มิลลิกรัม)
 นมแพะ (0.1 มิลลิกรัม)

 โรคพร่อง 

โรคพร่องวิตามินอีทำให้เกิดโรคทางระบบประสาท เช่น โรคกล้ามเนื้อเสียการประสานงานจากสมองน้อยและไขสันหลังโรคกล้ามเนื้อและโลหิตจาง
# วารินทร์ ลิ้มศักดากุล
นายวารินทร์ ลิ้มศักดากุล (เกิด 16 กันยายน พ.ศ. 2495) อดีตสมาชิกสภาผู้แทนราษฎรจังหวัดเชียงใหม่ 1 สมัยนักการเมืองถิ่นจังหวัดเชียงใหม่สถาบันพระปกเกล้า และเป็นนักธุรกิจชาวเชียงใหม่

 ประวัติ 
วารินทร์ ลิ้มศักดากุล เกิดเมื่อวันที่ 16 กันยายน พ.ศ. 2495 เป็นบุตรของปรีชา กับคำนวณ ลิ้มศักดากุล มีพี่น้อง 5 คนสำเร็จการศึกษาระดับมัธยมศึกษาตอนต้น จากโรงเรียนมงฟอร์ตวิทยาลัยทำเนียบสมาชิกสภาผู้แทนราษฎร พ.ศ. 2532. สำนักงานเลขารัฐสภา. 2532สมรสกับนางสุพรรณ ลิ้มศักดากุล

 งานการเมือง 
วารินทร์ เข้าสู่วงการการเมืองด้วยการเป็นสมาชิกสภาจังหวัด ใน พ.ศ. 2523 และ พ.ศ. 2528 ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2531 สังกัดพรรคกิจสังคม และดำรงตำแหน่งเพียงสมัยเดียว

 สมาชิกสภาผู้แทนราษฎร 
วารินทร์ ลิ้มศักดากุล ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเชียงใหม่ สังกัดพรรคกิจสังคม

 การทำงาน 
วารินทร์ ลิ้มศักดากุล ประกอบธุรกิจเกี่ยวกับเคมีเกษตรลิ้มศักดาการเกษตร อาทิ บริษัท ลิ้มศักดากุลเคมีเกษตร จำกัด บริษัท ลิ้มศักดากุลอุตสาหกรรมการเกษตร จำกัด

นอกจากงานการเมือง และงานธุรกิจ นายวารินทร์ ยังมีบทบาทสำคัญในการบริจาคทรัพย์สินสร้างวัดปู่ฮ่อ อำเภอหางดง จังหวัดเชียงใหม่ เมื่อปี พ.ศ. 2548งานวิจัยเรื่อง "การวิจัยและพัฒนารูปแบบศูนย์ศิลปวัฒนธรรมชุมชนโดยองค์กรชุมชนตำบลบ้ำนแหวน อำเภอหางดง จังหวัดเชียงใหม่" มหาวิทยาลัยราชภัฏเชียงใหม่

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๔, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๒ ง ฉบับพิเศษ หน้า ๖, ๓ ธันวาคม ๒๕๓๑
# บ็อบเกิลส์
บ๊อบเกิร์ลส์ (เกาหลี: 단발머리) เป็นอดีตวงดนตรีในแนวเกิร์ลกรุป สัญชาติเกาหลีใต้ สังกัดโครมเอนเตอร์เทนเมนต์ เปิดตัวเมื่อปี ค.ศ. 2014 และปิดตัวลงเมื่อต้นปี ค.ศ. 2015

ประวัติ
บ๊อบเกิร์ลส์ เปิดตัวในฐานะรุ่นน้องของเครยอนป๊อป วงเกิร์ลกรุปในสังกัดเดียวกันที่โด่งดังประสบความสำเร็จไปก่อนหน้านั้น โดยมีเอกลักษณ์เฉพาะตัวคือ สมาชิกในวงต่างไว้ผมสั้นหรือผมบ๊อบ โดยทางต้นสังกัดได้กล่าวว่า "โดยปกติเมื่อหญิงสาวตัดผมยาวของพวกเธอก็หมายความว่าพวกเธอจะผ่านเข้าสู่การเปลี่ยนแปลงทางจิตใจบางอย่าง ในทำนองเดียวกันบ๊อบเกิร์ลส์มีจุดมุ่งหมายที่จะเป็นตัวแทน การเปลี่ยนแปลงของความเป็นผู้หญิงในยุคของเรา"

บ๊อบเกิร์ลส์ เปิดตัวด้วยการโชว์เคสครั้งแรกเมื่อวันที่ 10 มิถุนายน ค.ศ. 2014 ที่ย่านกังนัม ในกรุงโซล และในวันเดียวกันก็ได้เผยแพร่มิวสิกวิดีโอซิงเกิล No Way และต่อมาด้วยซิงเกิลที่สอง Oh My Boy จากนั้นได้ออกรายการเอ็ม! เคาต์ดาวน์ ในวันที่ 12 มิถุนายน   และในวันที่ 30 กรกฎาคม ทางต้นสังกัดก็ได้โปรโมต Oh My Boy ด้วยการแสดงโชว์ในรายการโชว์แชมป์เปียน และในวันถัดมาอัลบั้มชุดแรกของทางวงก็ได้วางจำหน่าย ในชื่อชุด "The 1st Single Album" พร้อมกับอัลบั้ม "Summer Repackage" ซึ่งเป็นการรีมิกซ์ผลงานในอัลบั้มแรกด้วย

ในปลายปีเดียวกัน บ๊อบเกิร์ลส์ได้ร่วมกับศิลปินอีกหลายวงในสังกัด ในอัลบั้มพิเศษชุด "Chrome Family – A Very Special Christmas" เนื่องในโอกาสวันคริสต์มาส โดยอัลบั้มเปิดให้ดาวน์โหลดกันได้ในวันที่ 3 ธันวาคม พร้อมกับมิวสิกวิดีโอซิงเกิล Love Christmas

ต่อมาในวันที่ 24 กุมภาพันธ์ ค.ศ. 2015 ทางโครมเอนเตอร์เทนเมต์ได้แถลงว่า จีนา หนึ่งในสมาชิกวงได้ป่วยเป็นสมองอักเสบ ซึ่งเพิ่งตรวจพบเมื่อปลายปีที่ผ่านมา จึงได้ตัดสินใจยุติบทบาทของวง และยกเลิกสัญญากับสมาชิกที่เหลือ เพื่อให้ทุกคนแยกย้ายเข้าสังกัดใหม่ได้ เป็นอันยุติบ๊อบเกิร์ลส์ลงในที่สุด หลังจากเปิดตัวมาเพียงแค่ 8 เดือนเท่านั้น

สมาชิก
จวน ดาเฮ (อักษรโรมัน: Jeon Dahye, เกาหลี: 전다혜) – นักร้องเสียงหลัก (ปัจจุบันใช้ชื่อว่า "มิหยอก" (Migyo; 미교) เป็นสมาชิกวงเกิร์ลกรุป เลิฟอัส)
ฮอ ยูจอง (อักษรโรมัน: Heo Yujeong, เกาหลี: 허유정) – แรปเปอร์หลัก ,นักร้องเสริม(ปัจจุบันเป็นสมาชิกวงใหม่ที่เปิดตัวเมื่อปลาปี ค.ศ. 2015 ในสังกัดจีเอชเอนเตอร์เทนเมนต์) 
ยวม จีนา (อักษรโรมัน: Yeom Jina,  เกาหลี: 염지나) – นักร้องนำ
นา ดันบี (อักษรโรมัน: Na Danbi, เกาหลี: 나단비) – นักร้องนำ (ปัจจุบันเป็นสมาชิกวงเลิฟอัสเหมือนกับดาเฮ)

ผลงาน

ซิงเกิล
 ชื่อ ปีอันดับสูงสุดในชาร์ต อัลบั้มเกาหลี"No Way"2014 160 The 1st Single Album"Oh My Boy" — ''Summer Repackage "—" ไม่ได้ถูกเผยแพร่ในภูมิภาคนั้น

ซิงเกิลกับศิลปินอื่น
 ชื่อ ปี อันดับสูงสุดในชาร์ต ยอดขาย อัลบั้มเกาหลี เกออนดิจิตัลเกาหลี เกออนอัลบั้ม"Love Christmas" (ร่วมด้วย เครยอนป๊อป, เค-มัชและ)2014 —  12 เกาหลี: 1,733+ (ซีดี) 2014 Chrome Family – A Very Special Christmas "—" ไม่ได้ถูกเผยแพร่ในภูมิภาคนั้น

การแสดง
 มิวสิกวิดีโอ 
 ปี	 ชื่อ 2014 "No Way"

 โชว์และสารคดี 

 ปี รายการ เครือข่าย หมายเหตุ 2014 ''Training the Tomboy Girl Group 'Bob Girls''' เอ็มบีซี สารคดีซีรีส์

คอนเสิร์ตและทัวร์

ร่วมกับคอนเสิร์ต
 2014:  Chrome Happy Concert in Cheongju (ช็องจู)
 2014:  First Chrome Family in Japan Concert (ชินะงะวะ, กรุงโตเกียว)
# วัดม่อนพระยาแช่
วัดม่อนพระยาแช่ หรือ วัดม่อนพญาแช่ เป็นวัดสำคัญตั้งอยู่เลขที่ 279 หมู่ 1 ตำบลพิชัย อำเภอเมือง จังหวัดลำปาง ภายในวัดเป็นที่ตั้งของพระธาตุม่อนพระยาแช่ เป็นปูชนียสถานอันเก่าแก่ของจังหวัดลำปาง และได้รับการขึ้นทะเบียนเป็นโบราณสถาน ในปี พ.ศ. 2478กรมศิลปากร

 ประวัติ 
วัดม่อนพระยาแช่ ตั้งอยู่บนเนินเขาชื่อ "ม่อนไก่เขี่ย" ตำบลพิชัย อำเภอเมืองลำปาง จังหวัดลำปาง สร้างขึ้นใน พ.ศ. 2353 ได้รับพระราชทานวิสุงคามสีมาเมื่อวันที่ 24 มกราคม พ.ศ. 2501 สังกัดคณะสงฆ์มหานิกาย วัดมีเนื้อที่ 350 ไร่ ส่วนใหญ่เป็นภูเขาสูง ซึ่งเป็นที่ตั้งของพระธาตุม่อนพระยาแช่

วัดม่อนพระยาแช่ แต่เดิมไม่มีพระสงฆ์จำพรรษาอยู่ประจำ จนกระทั่งใน พ.ศ. 2499 พระครูศรีปริยัติกิติ์ ได้รับแต่งตั้งเป็นเจ้าอาวาสวัดม่อนพระยาแช่

ใน พ.ศ. 2515 พระบาทสมเด็จพระเจ้าอยู่หัว ภูมิพลอดุลยเดช พร้อมด้วยสมเด็จพระนางเจ้าสิริกิติ์ พระบรมราชินีนาถ และพระเจ้าลูกเธอ ได้เสด็จพระราชดำเนินมานมัสการพระธาตุม่อนพระยาแช่ เมื่อวันที่ 16 มกราคม พ.ศ. 2515

ต่อมาเจ้าคณะจังหวัดลำปาง ได้แต่งตั้งพระครูประโชติคณารักษ์ เป็นเจ้าอาวาสวัดม่อนพระยาแช่ เมื่อวันที่ 1 ธันวาคม พ.ศ. 2522 และวัดม่อนพระยาแช่ได้รับการพัฒนาเรื่อยมา ต่อมาโครงการชลประทานลำปาง ได้สร้างอ่างเก็บน้ำห้วยโจ้ ขึ้นที่ด้านหลัง วัดม่อนพระยาแช่ เพื่อกักเก็บน้ำใว้ใช้ในวัด และใน พ.ศ. 2524 จังหวัดลำปาง ได้อนุมัติงบประมาณก่อสร้างถนนลาดยางตลอดสาย จากถนนพหลโยธินจนเข้าถึงวัดม่อนพระยาแช่ รวมระยะทาง 5 กิโลเมตร
# เอลเอสโกเรียล
พระราชฐานซานโลเรนโซเดเอลเอสโกเรียล  หรือเรียกอย่างย่อว่า เอลเอสโกเรียล ในอดีตเป็นที่ประทับของกษัตริย์แห่งสเปน สร้างขึ้นในรัชสมัยของพระเจ้าเฟลีเปที่ 2  มีรูปแบบสถาปัตยกรรมเรอแนซ็องส์ เริ่มสร้างเมื่อ ค.ศ. 1563 และแล้วเสร็จใน ค.ศ. 1584 ตั้งอยู่ในเมืองซานโลเรนโซเดเอลเอสโกเรียล บริเวณเชิงเขาอาบันโตส ราว 45 กิโลเมตรทางตะวันตกเฉียงเหนือของกรุงมาดริด เป็นหนึ่งในเขตพระราชฐานที่มีอยู่มากมายในประเทศสเปน แต่เอลเอสโกเรียลมีความพิเศษกว่าที่ภายในมีส่วนต่าง ๆ อย่างครบครัน ทั้งอาราม พระราชวัง โรงเรียน และพิพิธภัณฑสถาน

เอลเอสโกเรียลประกอบด้วยหมู่อาคารสองสถาปัตยกรรมที่มีความสำคัญทางประวัติศาสตร์และวัฒนธรรม หมู่อาคารแรกคืออารามหลวง และหมู่อาคารที่สองคือ ลากรังคียาเดลาเฟรสเนดา  ที่ประทับเพื่อเสด็จล่าสัตว์อันมีความสงบเงียบซึ่งตั้งอยู่ห่างออกไปห้ากิโลเมตร ทั้งสองสถานที่นี้มีสถาปัตยกรรมร่วมอันบ่งชี้ถึงอำนาจของราชวงศ์สเปนและอำนาจของศาสนจักรโรมันคาทอลิกในแผ่นดินสเปนระหว่างคริสต์ศตวรรษที่ 16 ถึง 17 ปัจจุบันเอลเอสโกเรียลเป็นสำนักงานใหญ่ของคณะสงฆ์แห่งนักบุญออกัสติน

พระเจ้าเฟลีเปที่ 2 ผู้ทรงยึดมั่นในคาทอลิก ทรงตอบโต้ต่อการปฏิรูปศาสนาฝ่ายโปรเตสแตนต์ที่บังเกิดไปทั่วทวีปยุโรปในคริสต์ศตวรรษที่ 16 โดยอุทิศเวลาทั้งรัชกาลของพระองค์ (ค.ศ. 1556–1598) ตลอดจนทองคำมหาศาลที่ได้จากอาณานิคมสเปนในโลกใหม่ไปในการยับยั้งการแผ่ขยายของนิกายโปรเตสแตนต์ แม้ว่าความพยายามของพระองค์บางส่วนประสบผลสำเร็จในระยะยาว แต่กระแสการปฏิรูปคาทอลิกที่เกิดขึ้นในช่วงเวลาเดียวกันกลับรบกวนพระองค์เสียมากกว่าตลอดสามสิบปีแรกของการตัดสินพระทัยสร้างเอลเอสโกเรียล

ในวันที่ 2 กันยายน ค.ศ. 1984 องค์การยูเนสโกได้ประกาศให้พระราชฐานซานโลเรนโซแห่งเอลเอสโกเรียลเป็นมรดกโลกทางวัฒนธรรม ปัจจุบันเอลเอสโกเรียลเป็นหนึ่งในสถานที่ท่องเที่ยวยอดนิยม สามารถเดินทางไปกลับจากกรุงมาดริดได้ภายในวันเดียว แต่ละปีมีนักท่องเที่ยวเข้าเยี่ยมชมกว่าห้าแสนคน
# นพเก้า ศรีบุญเรือง
พันเอก นพเก้า ศรีบุญเรืองก่อนกำหนดเพื่อออกคำสั่งเลื่อนยศ - กรมกำลังพลทหารบก - กองทัพบก  หรือ เสธนพ เป็นผู้ฝึกสอนมวยไทย ทั้งมวยไทยเลิศฤทธิ์, มวยไทยโบราณ และศิลปะการต่อสู้ป้องกันตัว แห่งโรงเรียนนายร้อยพระจุลจอมเกล้าThai Army Close Combat - ilGuerriero.it 

ทั้งนี้ นพเก้า ศรีบุญเรือง ยังเป็นผู้ฝึกสอนมวยไทยเลิศฤทธิ์คนแรกของมาร์โก เด เชซาริส และเป็นผู้ให้ความร่วมมือกับสถาบันมวยโบราณนานาชาติ (IMBA) อย่างต่อเนื่อง ในการเผยแพร่วิชาความรู้ของมวยไทยเลิศฤทธิ์ และมวยไทยโบราณ ทั่วโลกMuay Lerdrit – Supreme Power : Martial Arts Thailand  

นอกจากนี้ นพเก้า ศรีบุญเรือง ยังเป็นนักยูโดสายดำขั้น 2 จากโดโดกัน ประเทศญี่ปุ่น และยูโดสายดำชั้น 3 จากสมาคมยูโดแห่งประเทศไทย ในพระบรมราชูปถัมภ์

 ประวัติ 
ในช่วงปี พ.ศ. 2526 ถึง 2549 นพเก้า ศรีบุญเรือง ได้เป็นผู้ตัดสินกีฬายูโด และในช่วงปี พ.ศ. 2525 ถึง 2550 เขาได้เป็นประธานผู้ตัดสินกีฬายูโดของกรมพลศึกษา

รวมทั้งเป็นผู้ตัดสินกีฬารักบี้ฟุตบอลในช่วงปี พ.ศ. 2529 ถึง 2549 และเป็นประธานผู้ตัดสินกีฬารักบี้ฟุตบอล ของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ เมื่อปี พ.ศ. 2549

 เกียรติประวัติ 
 ผู้ช่วยปรมาจารย์อาวุโส (มงคล ๙ - มงคลทอง) แห่งสมาคมครูมวยไทย
 ผู้ตัดสินกีฬารักบี้ดีเด่น พ.ศ. 2547
# สรุปเหรียญโอลิมปิกเยาวชนฤดูหนาว 2016
สรุปเหรียญโอลิมปิกเยาวชนฤดูหนาว 2016 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูหนาว 2016 ณ เมืองลีลแฮมเมอร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016

{| 
|-
| 1 ||align=left|  || 10 || 6 || 0 || 16
|-
| 2 ||align=left|  || 10 || 3 || 3 || 16
|-
| 3 ||align=left|  || 7 || 8 || 9 || 24
|-
| 4 ||align=left|  || 7 || 7 || 8 || 22
|- bgcolor=ccccff
| 5 ||align=left|  || 4 || 9 || 6 || 19
|-
|  ||align=left|  || 4 || 4 || 5 || 13
|-
| 6 ||align=left|  || 4 || 3 || 4 || 11
|-
| 7 ||align=left|  || 3 || 5 || 2 || 10
|-
| 8 ||align=left|  || 3 || 2 || 1 || 6
|-
| 9 ||align=left|  || 3 || 2 || 0 || 5
|-
| 10 ||align=left|  || 3 || 0 || 2 || 5
|-
| 11 ||align=left|  || 2 || 4 || 0 || 6
|-
| 12 ||align=left|  || 2 || 3 || 5 || 10
|-
| 13 ||align=left|  || 2 || 1 || 3 || 6
|-
| 14 ||align=left|  || 2 || 0 || 2 || 4
|-
| 15 ||align=left|  || 1 || 2 || 6 || 9
|-
| 16 ||align=left|  || 1 || 1 || 0 || 2
|-
| rowspan="2"|17 ||align=left|  || 1 || 0 || 0 || 1
|-
|align=left|  || 1 || 0 || 0 || 1
|-
| 19 ||align=left|  || 0 || 3 || 1 || 4
|-
| 20 ||align=left|  || 0 || 2 || 2 || 4
|-
| 21 ||align=left|  || 0 || 1 || 5 || 6
|-
|rowspan=2| 22 ||align=left|  || 0 || 1 || 1 || 2
|-
|align=left|  || 0 || 1 || 1 || 2
|-
|rowspan=2| 24 ||align=left|  || 0 || 1 || 0 || 1
|-
|align=left|  || 0 || 1 || 0 || 1
|-
| 26 ||align=left|  || 0 || 0 || 2 || 2
|-
|rowspan=2| 27 ||align=left|  || 0 || 0 || 1 || 1
|-
|align=left|  || 0 || 0 || 1 || 1
|-
!colspan=2| รวม || 70 || 70 || 70 || 210|}
# โรงแรม ดับเบิ้ลยู กรุงเทพฯ
โรงแรม ดับเบิ้ลยู กรุงเทพฯ (อังกฤษ: W Bangkok) เป็นโรงแรมระดับ 5 ดาว ตั้งอยู่บนถนนสาทรเหนือ แขวงสีลม เขตบางรัก กรุงเทพมหานคร บริหารงานโดยแมริออท อินเตอร์เนชั่นแนล ภายใต้แบรนด์ ดับเบิ้ลยู โฮเท็ล แอนด์ รีสอร์ท"ดับเบิลยู โฮเต็ลส์ รุกขยายเครือข่ายโรงแรมในกรุงเทพฯ", กรุงเทพฯ, POSITIONING, 14 ตุลาคม 2550. Retrieved on 13 กรกฎาคม 2559.

 ข้อมูลทั่วไป 
โรงแรม ดับเบิ้ลยู กรุงเทพฯ เปิดอย่างเป็นทางการ เมื่อวันที่ 7 ธันวาคม ปี 2555 ดำเนินงานก่อสร้างโดย บริษัท P&T กรุ๊ป มีบริษัทโซดา (S.O.D.A, Thailand) เป็นผู้ออกแบบตกแต่งภายในrattanawalee."W Hotel อัญมณีที่ซ่อนเร้น", กรุงเทพฯ, Lifestyle Asia, 14 กันยายน 2555. Retrieved on 13 กรกฎาคม 2559. และมีบริษัท Avroko เป็นผู้ดูแลเรื่องพรอพ งานศิลปะที่จัดโชว์ในโรงแรม ตัวอาคารเป็นตึกสูง 31 ชั้น มีห้องพักทั้งหมด 403 ห้อง ตั้งอยู่บนถนนสาทรเหนือ ASTVผู้จัดการออนไลน์."“ดับเบิลยู โฮเทล กรุงเทพ” ดีไซน์ล้ำสมัย พักสบายใจกลางกรุงเทพฯ", กรุงเทพฯ, ผู้จัดการออนไลน์, 22 ตุลาคม 2557. Retrieved on 13 กรกฎาคม 2559.ตรงข้ามกับตึกอาคารสำนักงานเอ็มไพร์ทาวเวอร์ และเดอะเฮ้าส์ออนสาทร อาคารอนุรักษ์ที่อยู่ภายใต้การดูแลโดยกรมศิลปากร ได้ถูกเช่าจากสำนักงานทรัพย์สินส่วนพระมหากษัตริย์ เพื่อปรับปรุง ตกแต่งและเปิดเป็นร้านอาหารและบาร์ เมี่อปี 2558 ที่ผ่านมา 

 ห้องอาหาร และบาร์ 
 เดอะ คิทเช่น เทเบิ้ล"เดอะ คิทเช่น เทเบิ้ล @ โรงแรมดับเบิ้ลยู กรุงเทพ (The Kitchen Table @ W Bangkok)", กรุงเทพฯ, eatigo, Retrieved on 13 กรกฎาคม 2559.
 วูบาร์
 เดอะ คิทเช่น แพนทรี่
 เวท เด็ค
 ดับเบิ้ลยู เทอเรส

 เดอะเฮ้าส์ออนสาทร 

thumb|บ้านสาทร หรือ เดอะเฮ้าส์ออนสาทร ด้านหลังคือ คิง เพาเวอร์ มหานคร

เดอะเฮ้าส์ออนสาทร (บ้านสาทร) สร้างขึ้นเมื่อ พ.ศ. 2432 ในรัชสมัยพระบาทสมเด็จพระจุลจอมเกล้าเจ้าอยู่หัว โดยเป็นบ้านของหลวงสาทรราชายุตก์ นักธุรกิจผู้ร่ำรวย และเป็นผู้ริเริ่มขุดคลองสาทร ในปี พ.ศ. 2467 ตัวอาคารได้รับการดัดแปลงเป็นโรงแรมโฮเต็ล รอแยล และสถานทูตของสหภาพแห่งสาธารณรัฐสังคมนิยมโซเวียต (สหพันธรัฐรัสเซียในปัจจุบัน) ในปี พ.ศ. 2491 และในปี พ.ศ. 2543 กรมศิลปากร โดยฝ่ายทะเบียนโบราณสถานฯ ได้เข้าทำการสำรวจอาคารและพื้นที่ โดยจัดให้เป็นอาคารอนุรักษ์สถาปัตยกรรมของกรมศิลปากร"พาทัวร์แหล่งแฮงเอาต์สุดฮอต “The House on Sathorn”", กรุงเทพฯ, ASTV, 23 กรกฎาคม 2558 Retrieved on 13 กรกฎาคม 2559.

ปัจจุบันอาคารถูกเช่าโดยบริษัท นอร์ท สาธร เรียลตี้ จำกัด เพื่อปรับปรุงอาคารเป็นเดอะเฮ้าส์ออนสาทรเป็นส่วนหนึ่งของโรงแรม ดับเบิ้ลยู กรุงเทพ อาคารตึกประกอบไปด้วยสี่ตึกใหญ่  ในการตกแต่งสไตล์นีโอคลาสสิกkim1990s. "THE CONSTRUCTION OF MEMORY บ้านเหลืองบนถนนสาทร ตึกเก่าเล่าเรื่อง", กรุงเทพฯ, madme Figaro, 15 ธันวาคม 2558 Retrieved on 13 กรกฎาคม 2559.

 ห้องอาหาร และบาร์"The House on Sathorn", กรุงเทพฯ, BKKMENU.com, 31 สิงหาคม 2558 Retrieved on 13 กรกฎาคม 2559. 
 เดอะ ไดน์นิ่งรูม
 เดอะ บาร์
 เดอะ คอร์ทยาร์ด
# เต่ายูนิฟอรา
เต่ายูนิฟอรา  สัตว์เลื้อยคลานประเภทเต่า จำพวกเต่าบกชนิดหนึ่ง

เต่ายูนิฟอรา มีลักษณะเด่น คือ กระดองจะกลมสูงกว่าเต่าชนิดอื่น ๆ ตรงขอบด้านข้างของกระดอง จะยังคงมีลายสามเหลี่ยมสีเข้มชี้ขึ้นข้างบน โดยที่ฐานของสามเหลี่ยมจะชนกันทำให้ส่วนล่างของขอบกระดองด้านข้างเป็นสีดำ แลดูคล้ายแฉกของดาว จัดว่าเป็นเต่าที่มีความสวยงามมากชนิดหนึ่ง ขนาดเมื่อโตเต็มที่ ตัวผู้มีความยาวประมาณ 17.5 นิ้ว (44.5 เซนติเมตร) และตัวเมียประมาณ 15 นิ้ว (38 เซนติเมตร)

กินพืชจำพวกใบไม้ตระกูลถั่ว โดยเฉพาะที่อยู่ในสกุลชงโค (Bauhinia) เป็นอาหารหลักมากถึงร้อยละ 90 ที่เหลืออีกร้อยละ 10 เป็นหญ้า

เป็นเต่าที่พบได้เฉพาะบนเกาะมาดากัสการ์ ในป่าละเมาะใกล้ชายฝั่งทะเลทางทิศตะวันตกเฉียงเหนือของเกาะใกล้กับอ่าวบาลีเบย์ที่เดียวเท่านั้น ด้วยความสวยงามจึงมักถูกจับนำมาขายเป็นสัตว์เลี้ยงอยู่เสมอ ๆกอรปกับพื้นที่อาศัยถูกบุกรุกแผ้วถางด้วยไฟเพื่อทำการเกษตรรวมทั้งถูกจับไปบริโภคเป็นอาหาร จนคาดว่าเหลือปริมาณประชากรในธรรมชาติไม่ถึง 400 ตัว ถือได้ว่าเป็นเต่าบกชนิดที่หายากที่สุดในโลก จึงมักตกเป็นข่าวลักลอบซื้อขายกันอย่างผิดกฎหมายอยู่บ่อย ๆ มีราคาซื้อขายที่สูงมากแม้ว่าปัจจุบันจะสามารถเพาะขยายพันธุ์ได้แล้วก็ตาม โดยเต่าขนาดเล็กอายุประมาณ 3–4 ปี ขนาดประมาณ 6 นิ้ว มีราคาซื้อขายกันอยู่กับที่ประมาณ 200,000 บาท และตัวใหญ่อายุประมาณ 10 ปี ความยาวประมาณ 12 นิ้ว ราคาซื้อขายอยู่ที่ 1–2,000,000 บาทหน้า 10 ต่อหน้า 1, กรมอุทยานโฉ่ฯมือมืดฉกเต่ามาดากัสการ์. ไทยรัฐปีที่ 67 ฉบับที่ 21322: วันอังคารที่ 7 มิถุนายน พ.ศ. 2559 ขึ้น 3 ค่ำ เดือน 7 ปีวอก โดยในตัวใหญ่มีราคาซื้อกันที่เซนติเมตรละ 200,000 บาท ราคาจะแตกต่างกันไปที่ความสวยงามของกระดองและอายุรวมถึงขนาดหน้า 9 ต่อหน้า 1, เส้นทางทารุณ 'เต่า' สัตว์มงคล. มติชนปีที่ 39 ฉบับที่ 13968: วันพุธที่ 8 มิถุนายน พ.ศ. 2559